सूरजपुर कोतवाली के एसएचओ मनीष सक्सेना ने बताया कि मुखबिर की सूचना के आधार पर रविवार शाम तिलपता गोलचक्कर से दो बाइक पर सवार चार लोगों को अरेस्ट किया गया। आरोपियों की पहचान कुलेसरा निवासी भूपेश, नरेश, दादरी के नई आबादी निवासी चांद और मुस्तकीम के रूप में हुई है। ये चोरों का गिरोह है, जिसका सरगना चांद है। पूछताछ में पता चला कि आरोपियों ने दिल्ली, गाजियाबाद, नोएडा और ग्रेटर नोएडा से बड़ी संख्या में बाइक चोरी की हैं। ये लोग अलीगढ़, बुलंदशहर आदि एरिया में एक बाइक 8 से 10 हजार रुपये में बेचते थे। यह गैंग तीन साल से सक्रिय है।